এ নিয়ে গতকাল বৃহস্পতিবার বেলা দুইটার দিকে প্রশ্ন প্রণয়নকারীদের বিচারের দাবিতে মানববন্ধন করেছে প্রগতিশীল ছাত্রজোট ও কেন্দ্রীয় সাংস্কৃতিক জোট। মানববন্ধনে বিপ্লবী ছাত্রমৈত্রী বিশ্ববিদ্যালয় শাখার সভাপতি প্রদীপ মার্ডী বলেন, উত্তরের বিকল্পগুলোর মধ্যে যদি চারটি ধর্মগ্রন্থের নাম দেওয়া থাকে, তাহলে পরীক্ষার্থীরা এর সঠিক উত্তর কী দেবেন? চারুকলা অনুষদের ভর্তি পরীক্ষায় এমন প্রশ্নে পরীক্ষা নেওয়ার মাধ্যমে বিশ্ববিদ্যালয় প্রশাসন সাম্প্রদায়িক চিন্তার প্রতিফলন ঘটিয়েছে।